Rikunarita-ORG/Wikinium huggingface dataset:
# ဓနု နက္ခတ်တာရာ

Sagittarius| ကြယ်စုတန်း |
| Sagittariusရှိ ကြယ်များစာရင်း |
| အတိုကောက် | Sgr |
| မူလ | Sagittarii |
| အသံထွက် | /ˌsædʒɪˈtɛəriəs/, genitive /-iaɪ/ |
| သင်္ကေတ | မြားပစ်သမား |
| ညာဘက်တိမ်းစောင်းမှု | 19° |
| နိမ့်ဆင်းမှု | −25° |
| ကြယ်စုတန်း မိသားစု | ရာသီခွင် |
| ဂယ်လက်တစ် ကွာဒရပ် | SQ4 |
| ဧရိယာ | 867 sq. deg. (15th) |
| ပင်မကြယ်များ | 12, 8 |
| Bayer/Flamsteed ကြယ်များ | ၆၈ |
| ပြင်ပဂြိုဟ်ပါဝင်သည့်ကြယ်များ | ၃၂ |
| ၃.၀၀m ထက်ပိုတောက်ပသည့်ကြယ်များ | ၇ |
| ၁၀.၀၀ pc (၃၂.၆၂ ly) အကွာမှကြယ်များ | ၃ |
| အတောက်ပဆုံးကြယ် | ε Sgr (Kaus Australis) (1.79m) |
| အနီးဆုံးကြယ် | Ross 154 (9.69 ly, 2.97 pc) |
| Messier objects | ၁၅ |
| အနီးအနား ကြယ်စုတန်းများ | * အော်ကွိလာ
* စကူးတန်
* မြွေ အမြီး
* အော်ဖီယူကပ်
* ဆကော်ပီယပ်
* ကိုရိုနာ အော်စထရေးလစ်
* တယ်လီစကော်ပီယမ်
* အင်းဒတ် (corner)
* မိုက်ခရိုစကော်ပီယမ်
* ကာပရီကော်နပ်
 |
| **လတ္တီကျု +၅၅° နှင့် −၉၀°** ကြားတွင် မြင်နိုင်သည် **ည ၉ နာရီ၌ အကောင်းဆုံးမြင်ရသည့်လမှာ ဩဂုတ်လဖြစ်သည်။** |

**ဓနု နက္ခတ်တာရာ**  (Sagittarius) သည် ၁၂ ရာသီခွင်၏ နက္ခတာရာတစ်ခုဖြစ်ပြီး တောင်ကမ္ဘာလုံးခြမ်းဘက်တွင် တည်ရှိသည်။ ယင်းသည် နက္ခတ္တပညာရှင် တော်လမီပြုစုသော ကြယ်စုတန်း ၄၈ ခုစာရင်းတွင်ပါဝင်ပြီး ခေတ်သစ် ၈၈ ကြယ်စုတန်းများစာရင်း၌လည်း ပါဝင်လျက်ရှိသည်။ ဆာဂျစ်ထယ်ရီယပ်စ် (Sagittarius) ဆိုသည်မှာ လက်တင်ဘာသာစကားဖြင့် မြားပစ်သမားဟု အဓိပ္ပာယ်ရသည်။ သင်္ကေတမှာ  (U+2650 ♐ sagittarius) မြားပုံစံဖြစ်သည်။ ဓနု နက္ခတာရာဓနုသည် မြင်းတပိုင်းလူတပိုင်း သတ္တဝါ စန်းတောမှ လေးမြားကိုဆွဲတင်နေသည့်ပုံစံဖြင့် ဖော်ပြသည်။ ဓနု နက္ခတာရာသည် အနောက်ဘက်တွင် ဆကော်ပီယပ်နှင့် အော်ဖီယူကပ် ကြယ်စုတန်းတို့၏ကြား၊ အရှေ့ဘက်တွင် ကာပရီကော်နပ်နှင့် မိုက်ခရိုစကော်ပီယမ် တို့၏ကြား၌ တည်ရှိသည်။

နဂါးငွေ့တန်း ဂလက်ဆီ၏ အလယ်ဗဟိုသည် ဓနု နက္ခတ်တာရာ၏ အနောက်ဘက်အကျဆုံးအပိုင်းတွင် တည်ရှိသည်။ (ဆာဂျစ်ထယ်ရီယပ်စ် အေ ကိုကြည့်ပါ)

## ကိုးကား
# မံမီရုပ်ကလာပ်

မံမီရုပ်ကလာပ်
ဗြိတိသျှပြတိုက်တွင် ပြသထားသည့် အီဂျစ် မံမီ
ရှေးအီဂျစ်လူမျိုးတို့သည် လူတစ်ဦးတစ်ယောက် သေဆုံးသွားသောအခါ ထိုသူ၏ ရုပ်အလောင်း မပျက်မစီး၊ မပုပ်မသိုးမှသာလျှင် သေသူ၏ အသက်ဝိညာဉ်သည် နောင်တနေ့သောအခါတွင် ကြွင်းကျန်ခဲ့သော မိမိရုပ်ကလာပ်ထဲသို့ ပြန်ဝင်အသက်ရှင်လိမ့်မည်ဟု ယုံကြည်ကြသည်။ ထိုသို့ယုံကြည်သည့်အတိုင်း ရုပ်အလောင်းကို မပုပ်မသိုးပဲ ကြာမြင့်စွာ တည်တံ့နိုင်စေမည့် နည်းအမျိုးမျိုးကို ရှာဖွေခဲ့ကြသည်။ အဆီ၊ သစ်စေး၊ အမွှေးအထုံများဖြင့် လူသေရုပ်ကလာပ်ကို သုတ်လိမ်းပြီးလျှင် ပိတ်ပိုင်းစ အရှည်ကြီးဖြင့် ဦးခေါင်းမှ ခြေဖျားတိုင် ရစ်ပတ်ကျပ်စည်းကြသည်။ ဤသို့ မပုပ်မသိုးအောင် ကျပ်စည်းထားသော ရုပ်ကလာပ်မျိုးကို မံမီရုပ်ကလာပ်ဟု ခေါ်သည်။

အထူးသဖြင့် မင်းမျိုးရာဇာနှင့် ပစ္စည်းဥစ္စာ ကြွယ်ဝသောသူများ သေလွန်သောအခါ ငွေကြေးမြောက်မြားစွာပေး၍ ဝယ်ယူရသော ဆေးအမျိုးမျိုး၊ အမွှေးအမျိုးမျိုးတို့ဖြင့် ရုပ်ကလာပ်ကို စီမံကျပ်စည်းပေးကြသည်။ ထိုနောက် အဖိုးတန် ပစ္စည်းအသုံးအဆောင်များနှင့် အတူတကွ ကြီးကျယ်ခန်းနားစွာ မြှုပ်နှံထားလေ့ရှိကြသည်။ သာမန် ဆင်းရဲသားဖြစ်လျှင်ကား ရုပ်အလောင်းကို ဆားရည်တွင်စိမ်၍ အခြောက်ခံပြီးလျှင် သာမန်အဝတ်စများဖြင့်ပင် ရစ်ပတ်ကာ မြှုပ်နှံလိုက်ကြသည်။

မံမီရုပ်ကလာပ် ပြုလုပ်သည့် အလေ့အထသည် အီဂျစ်နိုင်ငံမှ တောင်ပိုင်းသို့ ပျံ့နှံ့သွားရာ အာဖရိက၊ အိန္ဒိယ၊ ဩစတြီးယားနှင့် အာရပ်လောကတိုင်အောင် ရောက်သွားခဲ့သည်။ အနောက်ဘက် တခွင်တွင်မူ ထိုအလေ့အထသည် ပီရူးနှင့် မက္ကဆီကိုနိုင်ငံတို့တိုင်အောင် ပျံ့နှံ့သွားခဲ့သည်။ သို့သော် မံမီရုပ်ကလာပ် ပြုလုပ်ကြရာတွင် အီဂျစ်တို့၏ နည်းကို မည်သူမျှ မမှီကြပေ။

ရှေးခေတ် အီဂျစ်ဖာရိုဘုရင်များ ဖြစ်ကြသော ဒုတိယ ရမ်မီးဆီးနှင့် တူတန်ခမွန်တို့၏ မံမီရုပ်ကလာပ်များမှာ အကျော်ကြားဆုံးသော မံမီရုပ်ကလာပ်များ ဖြစ်ကြသည်။ အီဂျစ်လူမျိုးတို့သည် ရုပ်ကလာပ် ပြုလုပ်သည့် အလေ့အထကို ဘီစီ ၄၅၀၀ ခန့်မှစ၍ အေဒီ ၇ ရာစုခေတ်တိုင်အောင် ပြုလုပ်ခဲ့ကြသည်။ ကလေးများ၏ ရုပ်အလောင်းကို ထိုသို့ မပုပ်မသိုးအောင် ပြုလုပ်ခြင်း နည်းပါးကြသည်။ ယဟူဒီ (ဂျူး) နှင့် ဂရိလူမျိုးတို့သည်လည်း လူသေရုပ်အလောင်းများကို ထိုကဲ့သို့ပြုလုပ် စီမံပေးလေ့ ရှိခဲ့ကြဖူးသည်။ နောက်ပိုင်းခေတ်များတွင် လူ၏ ရုပ်အလောင်းသာမက ခွေး၊ ကြောင်၊ ကြက်၊ ငှက်၊ ခြင်္သေ့၊ မိကျောင်း၊ ငါးနှင့် ပိုးမွှားများ အပါအဝင် မိမိတို့ အမြတ်တနိုး မွေးမြူထားသော တိရစ္ဆာန်တို့၏ ရုပ်အလောင်းများကိုပင် မပုပ်မသိုးအောင် အီဂျစ်လူမျိုးတို့ စီမံပြုလုပ်ခဲ့ကြသည်များကို တွေ့ရသည်။

ရှေးအီဂျစ်လူမျိုးတို့သည် မံမီရုပ်ကလာပ် ပြုလုပ်ရာ၌ နည်းပေါင်းများစွာကို အသုံးပြုခဲ့ကြသည့်အနက် ယခုအခါ နည်းအချို့ကိုသာ စုံစမ်းသိရှိရသည်။ အကြမ်းအားဖြင့် မံမီရုပ်ကလာပ် ပြုလုပ်စီရင်ပုံမှာ ရှေးဦးစွာ လူသေရုပ်အလောင်းမှ ဦးနှောက်နှင့် အူများကို ထုတ်ပစ်သည်။ ထိုနောက် ပူစပ်မွှေးကြိုင်သော သစ်ခေါက်သစ်မြစ်များ၊ သစ်ပင်မှရသော အစေးများ စသော ရုပ်အလောင်းကို မပုပ်မသိုးအောင် ထိန်းသိမ်းပေးနိုင်သည့် ဆေးဖက်များဖြင့် စီမံထားသော အရည်တွင်ဖြစ်စေ၊ တခါတရံ ပျားရည်တွင်ဖြစ်စေ ရက်ပေါင်း ၇၀ မျှစိမ်ထားသည်။ ထိုနောက် ရုပ်အလောင်းကို ခြောက်သွေ့အောင် စီမံပြန်သည်။ ကိုယ်တွင်းသို့လည်း တတ်နိုင်သမျှ ရုပ်မပျက်ပဲ ဖောင်းကြွနေအောင် အခြားဆေးဖက်များကို လိုသည့်နေရာ၌ သွတ်သွင်းပေးသည်။ တခါတရံ မျက်လုံးအတုများကိုပင် တပ်ဆင်ပေးလေ့ ရှိသည်။ ထိုနောက် လိုင်နင်အဝတ်ဖြင့် တကိုယ်လုံးကို သေသပ်စွာ အထပ်ထပ် ရစ်ပတ်ပေးပြီးလျှင် လှပစွာ ရေးခြယ်ထွင်းထု အထပ်ထပ် ပြုလုပ်ထားသော ခေါင်းများတွင်ထည့်ကာ မြှုပ်နှံလေသည်။

ထောင်ပေါင်းများစွာသော မံမီရုပ်ကလာပ်များကို အီဂျစ်နိုင်ငံမှ တူးဖော်ရရှိ၍ အချို့ကို လန်ဒန်မြို့နှင့် ကိုင်ရိုမြို့ရှိ ပြတိုက်များတွင် ပြသထားသည်ကို တွေ့နိုင်သည်။

## ကိုးကား
# ကော်လိုရာဒိုပြည်နယ်

| ကော်လိုရာဒိုပြည်နယ် |
| --- |
|

|  |  |
| --- | --- |
|  **အလံတော်** |  **စည်းတံဆိပ်** |

 |
|  အမေရိကန်ပြည်ထောင်စု၏ မြေပုံ၊ ကော်လိုရာဒို အားအရောင်ခြယ်ပြထား |
| နိုင်ငံ | အမေရိကန်ပြည်ထောင်စု |
| Before statehood | ကော်လိုရာဒို နယ်မြေ |
| ပြည်ထောင်စုသို့ ဝင်ရောက်ခြင်း | ဩဂုတ် ၁ရက်၊ ၁၈၇၆ (၃၈ခုမြောက်) |
| အကြီးဆုံးမြို့ | ဒန်ဗာမြို့ |
| အကြီးဆုံး မက်ထရိုနှင့် မြို့ပြ ဧရိယာများ | ဒင်န်ဗာ-အော်ရိုရာ-ဘရွမ်းဖီး အမ်အက်စ်အေ |
| အစိုးရ |
|  • ပြည်နယ်အုပ်ချုပ်ရေးမှူး | ဂျွန်ဟစ်ကန်လူးပါး |
|  • လက်ထောက် ပြည်နယ်အုပ်ချုပ်ရေးမှူး | ဂျိုးဆက်ပ် အေ ဂါဆီယာ |
| လူဦးရေ  |
|  • စုစုပေါင်း | ၅,၀၂၉,၁၉၆(၂၀၁၀) |
|  • သိပ်သည်းမှု | ၄၈.၃၁/sq mi (၁၈.၆၄/km၂) |
|  • ပျမ်းမျှ အိမ်ထောင်စု ဝင်ငွေ | $၅၆,၉၉၃ |
|  • ဝင်ငွေအဆင့် | ၁၃ ခုမြောက် |
| ဘာသာစကား |
|  • ရုံးသုံးဘာသာစကား | အင်္ဂလိပ် |
|  |
| လတ္တီကျူ | 37°N to 41°N |
| လောင်ဂျီကျူ | 102°03'W to 109°03'W |

**ကော်လိုရာဒိုပြည်နယ်**သည် အမေရိကန်ပြည်ထောင်စု အတွင်းရှိ ပြည်နယ်တစ်ခုဖြစ်ပြီး တောင်ဘက် ရော့ကီးတောင်ကုန်းများ ဒေသနှင့် ကော်လိုရာဒိုလွင်ပြင်၏ အရှေ့မြောက်ဘက် ဒေသနှင့် ဂရိတ်ပလိန်းဒေသ၏ အနောက်ဘက်စွန်းပိုင်း ဒေသများ ပါဝင်သည်။ ကော်လိုရာဒိုသည် အမေရိကန်ပြည်ထောင်စု အနောက်ပိုင်း တောင်ကုန်းထူထပ်သော ပြည်နယ်များ နှင့် အမေရိကန်ပြည်ထောင်စု အနောက်တောင်ပိုင်း၏ တစိတ်တဒေသ ဖြစ်သည်။

ကော်လိုရာဒိုပြည်နယ်သည် ကော်လိုရာဒိုမြစ်ကို အစွဲပြု၍ ခေါ်ဝေါ်ခြင်း ဖြစ်ပြီး ထိုမြစ်မှာ စပိန် စွန့်စားရှာဖွေသူများက တောင်ကုန်းမှ မြေနီများကို သယ်ဆောင်လာသဖြင့် အနီရောင်မြစ် (Rio Colorado) ဟု စပိန်ဘာသာဖြင့် မှည့်ခေါ်ခဲ့ကြခြင်းဖြစ်သည်။ ၁၈၆၁ ခုနှစ်တွင် ဂျက်ဖာဆန် နယ်မြေဆိုင်ရာ အရာရှိများက ကော်လိုရာဒိုသည် နယ်မြေသစ်အတွက် သင့်လျော်သော အမည်ဖြစ်မည်ဟု ဆုံးဖြတ်ခဲ့ကြသည်။

## ကိုးကား
# မိုဇမ်ဘစ်နိုင်ငံ

| မိုဇမ်ဘစ် သမ္မတနိုင်ငံ '* *República de Moçambique*  (ပေါ်တူဂီ)
 |
| --- |
|
အလံတော်

အမှတ်တံဆိပ်

 |
| **နိုင်ငံတော် သီချင်း:Pátria Amada*  (ပေါ်တူဂီ) "Beloved Homeland"  |
| ကမ္ဘာလုံးတွင် ပြရန်အာဖရိကတိုက်တွင် ပြရန် |
| မြို့တော် နှင့် အကြီးဆုံးမြို့ | မာပူတိုမြို့ ﻿ / ﻿ |
| ရုံးသုံး ဘာသာစကားများ | ပေါ်တူဂီ |
| Recognized national languages | * Swahili
* Mwani
* Chewa
* Tsonga
 |
| ကိုးကွယ်မှု | * ၅၇.၆% ခရစ်ယာန်ဘာသာ
* ၁၈.၃% အစ္စလာမ်
* ၁၃.၄% ဘာသာမဲ့
* ၉.၆% ရိုးရာယုံကြည်မှု
* ၁.၁% အခြား
 |
| လူမျိုး | Mozambican |
| အစိုးရ | ပြည်ထောင်စု ကြီးစိုးပါတီ တစိတ်တပိုင်းသမ္မတစနစ် ဖွဲ့စည်းပုံ သမ္မတနိုင်ငံ |
| • သမ္မတ | Filipe Nyusi |
| • ဝန်ကြီးချုပ် | Carlos Agostinho do Rosário |
| ဥပဒေပြုလွှတ်တော် | ပြည်ထောင်စုလွှတ်တော် |
| တည်ထောင်ခြင်း |
| • ပေါ်တူဂီထံမှ လွတ်လပ်ရေးရ | ၁၉၇၅ ခုနှစ် ဇွန်လ ၂၅ ရက် |
| • ကုလသမဂ္ဂသို့ ဝင်ရောက်ခဲ့ | ၁၉၇၅ ခုနှစ် စက်တင်ဘာလ ၁၆ ရက် |
| • မိုဇမ်ဘစ်ပြည်တွင်းစစ် | ၁၉၇၇–၁၉၉၂ |
| • လက်ရှိဖွဲ့စည်ပုံဥပဒေ | ၂၀၀၄ ခုနှစ် ဒီဇင်ဘာလ ၂၁ ရက် |
| ဧရိယာ |
| • စုစုပေါင်း | ၈၀၁,၅၉၀ km2 (၃၀၉,၅၀၀ sq mi) (အဆင့်: 35th) |
| • ရေထု (%) | ၂.၂ |
| လူဦးရေ |
| • ၂၀၂၀ ခန့်မှန်း | ၃၀,၀၆၆,၆၄၈  (အဆင့် - ၄၈) |
| • ၂၀၁၇ သန်းခေါင်စာရင်း | ၂၇,၉၀၉,၇၉၈ |
| • သိပ်သည်းမှု | ၂၈.၇/km2 (၇၄.၃/sq mi) (အဆင့် - ၁၇၈) |
| GDP (PPP) | ၂၀၁၉ ခန့်မှန်း |
| • စုစုပေါင်း | $၄၁.၄၇၃ ဘီလီယံ |
| • Per capita | $၁,၃၃၁ |
| GDP (nominal) | ၂၀၁၉ ခန့်မှန်း |
| • စုစုပေါင်း | $၁၅.၃၇၂ ဘီလီယံ |
| • Per capita | $၄၉၃ |
| Gini (၂၀၀၈) |  ၄၅.၇ အလယ် |
| HDI (2018) |  ၀.၄၅၆ နိမ့် · ၁၈၁ |
| ငွေကြေး | မက်တီကယ် (MZN) |
| အချိန်ဇုန် | CAT (UTC+2) |
| ယာဉ်ကြောစနစ် | ဘယ် |
| တယ်လီဖုန်းကုဒ် | +၂၅၈ |
| Internet TLD | .mz |
| **ဝက်ဘ်ဆိုဒ်** portaldogoverno.gov.mz |
| 1. Makhuwa, Tsonga, Lomwe, Sena and others.
 |
| Estimates for this country explicitly take into account the effects of excess mortality due to AIDS; this can result in lower life expectancy, higher infant mortality and death rates, lower population and growth rates, and changes in the distribution of population by age and sex than would otherwise be expected. |

**မိုဇမ်ဘစ်နိုင်ငံ**၏ တရားဝင်အမည်မှာ မိုဇမ်ဘစ် သမ္မတနိုင်ငံ ဖြစ်ပြီး အာဖရိက အရှေ့တောင်ပိုင်းတွင် တည်ရှိသည်။ အရှေ့ဘက်တွင် အိန္ဒိယသမုဒ္ဒရာ၊ မြောက်ဘက်တွန် တန်ဇန်းနီးယားနိုင်ငံ၊ အနောက်မြောက်ဘက်တွင် မာလဝီနိုင်ငံ နှင့် ဇမ်ဘီယာနိုင်ငံ၊ အနောက်ဘက်တွင် ဇင်ဘာဘွေနိုင်ငံ၊ အနောက်တောင်ဘက်တွင် ဆွာဇီလန်နိုင်ငံ နှင့် တောင်အာဖရိကနိုင်ငံ တို့က ဝန်းရံလျက် ရှိသည်။ မြို့တော်မှာ မာပူတိုမြို့ဖြစ်ပြီး ယခင်က လောရန်ကို မာကွက်စ် ဟု ခေါ်ကြသည်။

## ကိုးကား
# အစ္စရေးအမျိုးသားစာကြည့်တိုက်

အစ္စရေးအမျိုးသားစာကြည့်တိုက်
הספרייה הלאומית
(The National Library of Israel)|  |
| တည်ထောင် | ၁၈၉၂ |
| Reference to legal mandate | The Legal Deposit of generally available documents |
| တည်နေရာ | ဂျေရုဆလင်မြို့၊ အစ္စရေးနိုင်ငံ |
| စုဆောင်းထားမှု |
| စုဆောင်းထားသော ပစ္စည်းများ | လက်ရေးစာမူများ၊ စာအုပ်များ၊ ဂီတ၊ ရေဒီယိုနှင့် ရုပ်သံအစီအစဉ်များ၊ ရုင်ရှင်၊ ပြဇာတ်၊ မြေပုံများ၊ ပိုစတာများ၊ ရုပ်ပုံများ၊ ဓာတ်ပုံများ၊ အီလက်ထရွန်းနစ် စာရွက်စာတမ်းများ နှင့် သတင်းစာများ |
| အခြားအချက်အလက်များ |
| ဒါရိုက်တာ | Oren Weinberg |
| ဝက်ဘ်ဆိုဒ် |  (ဟီဘရူး/အင်္ဂလိပ်) |

**အစ္စရေးအမျိုးသားစာကြည့်တိုက်** (အင်္ဂလိပ်: National Library of Israel အတိုကောက် **NLI**; ဟီဘရူး: **הספרייה הלאומית** - HaSifria HaLeumit (NLI) Arabic: المكتبة الوطنية في إسرائيل; ယခင်: ဂျူးအမျိုးသားနှင့် တက္ကသိုလ် စာကြည့်တိုက်၊ **Jewish National and University Library - JNUL**, ဟီဘရူး: בית הספרים הלאומי והאוניברסיטאי; Beit Ha-Sfarim Ha-Le'umi ve-Ha-Universita'i) သည် အစ္စရေး ယဉ်ကျေးမှုအမွေအနှစ်များနှင့် ဂျူးအမွေအနှစ်များ စုဆောင်းထားရှိရာ စာကြည့်တိုက်တစ်ခုဖြစ်သည်။ စာအုပ်ပေါင်း ငါးသန်းကျော်ခန့် စုဆောင်းထားရှိပြီး ဂီဗက်ရမ်ရှိ ဂျေရုဆလင် ဟီဘရူးတက္ကသိုလ် ပရိဝုဏ်အတွင်းတွင် တည်ရှိသည်။

## ပြတိုက်

* 1912
* 1929
*
*

## ပြင်ပလင့်ခ်များ

* တရားဝင် site 16 June 2022 ၌ မော်ကွန်းပြန်ကြည့်စက်တွင် မော်ကွန်းတင်ပြီး .
* Saving the Holy of Holies of Jewish texts 9 September 2009 ၌ မော်ကွန်းပြန်ကြည့်စက်တွင် မော်ကွန်းတင်ပြီး ., by Nir Hasson on Haaretz
# ဘာကူးမြို့

ဘာကူးမြို့သည် ယခင်ဆိုဗီယက်ပြည်ထောင်စု သမ္မတနိုင်ငံတွင် အပါအဝင်ဖြစ်သော အဇာဗိုင်ဂျန် သမ္မတနိုင်ငံ၏မြို့တော်ဖြစ်သည်။ ယခင်ဆိုဗီယက်ပြည်ထောင်စု တွင် ပဉ္စမအကြီးဆုံးမြို့လည်း ဖြစ်သည်။ ကက်စပျန်ပင်လယ်၏ ဆိပ်ကမ်းမြို့ကြီးလည်းဖြစ်၍ အက်ရှီရွန် ကျွန်းဆွယ်၏ တောင်ဘက်ကမ်းခြေတွင် တည်ရှိလေသည်။

ဘာကူးမြို့တွင် သဘာဝဆိပ်ကမ်းကောင်းရှိ၍ ရေတပ်စခန်း တစ်ခုအဖြစ်ဖြင့်လည်း အသုံးပြုသည်။ ဆိုဗီယက်နှင့် အီရန်နိုင်ငံတို့သည် ယင်းတို့၏ထွက်ကုန်အသီးအသီးကို ဘာကူးမြို့မှတစ်ဆင့် အပြန်အလှန် တင်ပို့ရောင်းချခြင်း ပြုကြသဖြင့် ဆိုဗီယက်-အီရန် ရောင်းဝယ်ရေးအတွက် အရေးပါသော မြို့ကြီးလည်း ဖြစ်သည်။ သို့သော် ဘာကူးမြို့၏ စည်ကားဖွံ့ဖြိုးမှုသည် မြို့ပတ်ဝန်းကျင်မှ ထွက်သော ရေနံနှင့် ဓာတ်ဆီတို့ကို ပို၍ အကြောင်း ပြုလေသည်။

ဘာကူးမြို့၏ ပတ်ဝန်းကျင်ဒေသသည် ရွှံ့မီးတောင်များလည်း ပေါများသည်။ ရေနံများ အလွယ်တကူရရှိသော ရေနံမြေများလည်း ဖြစ်သည်။ အချို့နေရာများတွင် အသာအယာတွင်းတူးရုံနှင့် ရေနံများ လျှံထွက်တတ်သည်။ ဘာကူးမြို့ ပတ်ဝန်းကျင်မှ ထွက်သော ရေနံသည် ယခင်ဆိုဗီယက်ပြည်ထောင်စု တွင် ရေနံအထွက်၏ ၇၅ ရာခိုင် နှုန်းခန့် ဖြစ်သည်။

ယခင်က သင်္ဘောဆိပ်ကမ်းမြို့ ဖြစ်၍ အတော်အသင့် စည်ကားခဲ့သော်လည်း မြို့အနီးအနားတစ်ဝိုက်တွင် ရေနံထွက်သည်မှစ၍ လူဦးရေ တိုးတက်လာပြီးလျှင် ကြီးကျယ်စည်ကား လာသည်။ ဘာကူးမြို့၏ လူဦးရေမှာ မြို့ဆင်ခြေဖုံးအပါအဝင် ၁၉၅၉ ခုနှစ် သန်းခေါင်စာရင်းအရ ၉၆၈ဝဝဝ ဖြစ်သည်။ ပထမကမ္ဘာစစ်ကြီးအတွင်း ၁၉၁၈ ခုနှစ်ခန့်က ဘာကူးမြို့ ရေနံတွင်းများကို ဂျာမန်၊ တူရကီ၊ သို့မဟုတ် ဗောလရှီဗစ်တို့လက်တွင်း မကျရလေအောင် ဗြိတိသျှတပ်များက ဩဂုတ်လ ၄ ရက်နေ့မှ စက်တင်ဘာလ ၁၄ ရက်နေ့အထိ သိမ်းပိုက်ခဲ့သေးသည်။ သို့သော် ဗြိတိသျှတပ်များရုပ်သိမ်းပေးခဲ့ရ၍ ၁၉၁၉ ခုနှစ် စစ်ပြေငြိမ်းပြီးနောက်တွင် မဟာမိတ်တို့ သိမ်းပိုက်ထားခဲ့သော်လည်း နောင်အခါ ဆုတ်ခွာပေးရလေသည်။ဒုတိယကမ္ဘာစစ်ကြီး အတွင်း ၁၉၄၁ ခုနှစ်ခန့်က ဂျာမန်တပ်များသည် အဇော့ ပင်လယ်ဘက်မှ ရုရှကို တိုက်ခိုက်ခြင်း၊ ကရိုင်းမီးယားကျွန်းဆွယ်ကို ထိုးစစ်ဆင်ခြင်းများသည်လည်း ဘာကူးမြို့ ရေနံတွင်းများနှင့် ဘာတွမ်းမြို့သို့ ပို့သော ရေနံပိုက်လုံးများကို သိမ်းပိုက်နိုင်ရန် ချိန်ရွယ်ခဲ့ခြင်းဖြစ်သည်။ ဘာကူးမြို့သည် ပင်လယ်နက်ကမ်းခြေပေါ်တွင် ရှိ၍ ဘာကူးမြို့နှင့် မိုင် ၅၆ဝ ကွာဝေးပြီးလျှင် မီးရထားလမ်းဖြင့် ဆက်သွယ်ထားသည်။ ရုရှနိုင်ငံထွက် ရေနံများကို ဘာတွင်းမြို့မှတစ်ဆင့် နိုင်ငံခြားများသို့ တင်ပို့လေသည်။

ဘာကူးမြို့၏ အရှေဘက်တွင် ရေနံချက်စက်ရုံကြီးများ ရှိသည်။ ရေနံချက်လုပ်ငန်းအပြင်၊ ဆေးရွက်လုပ်ငန်း၊ ဂျုံမှုန့်လုပ်ငန်း၊ ဓာတုဗေဒလုပ်ငန်း၊ အထည်အလိပ်လုပ်ငန်းနှင့် သင်္ဘောတည်ဆောက်ခြင်း လုပ်ငန်းများလည်း ရှိလေသည်။

## ကိုးကား
# ကွန်ပျူတာ ဟတ်ဒ်ဝဲလ်

ကွန်ပြူတာ Hardware အချို့.....

* Monitor
* Keyboard
* Mouse
* CPU(Central Processing Unit)
* Printer
* HardDisk
* Motherboard
* RAM
* Graphic Card
* Drives (CD /DVD)
* Power Supply
* Floppy Disk စသည်ဖြင့်........
# Windows 98

Microsoft Windows 98| Windows 9x စက်မောင်းစနစ်၏ ဗားရှင်းတစ်ခု |
|  |
| Screenshot of Windows 98 displaying its desktop, taskbar, and channel bar. |
| ဖန်တီးသူ | Microsoft |
| ရင်းမြစ်အမျိုးအစား | Closed source |
| အသုံးပြုသူထံသို့ ဖြန့်ချိခြင်း | မေ ၁၅၊ ၁၉၉၈ (၁၉၉၈-၀၅-15) |
| ရရှိနိုင်မှု | ဇွန် ၂၅၊ ၁၉၉၈ (၁၉၉၈-၀၆-25) |
| နောက်ဆုံးဖြန့်ချိခြင်း | Second Edition (4.10.2222 A) / မေ ၅၊ ၁၉၉၉ (၁၉၉၉-၀၅-05) |
| ကာနဲလ် အမျိုးအစား | Monolithic |
| လိုင်စင် | Commercial software |
| ယခင်အမျိုးအစား | Windows 95 (၁၉၉၅) |
| နောက်ထွက်အမျိုးအစား | Windows ME (၂၀၀၀) |
| အထောက်အပံ့ပေးမှု အခြေအနေ |
| Mainstream support ended on June 30, 2002 Extended support ended on July 11, 2006 |

**Windows 98** (codename **Memphis**)
သည် မိုက်ခရိုဆော့ဖ်၏ GUI စနစ်ပါသော ကွန်ပျူတာ စက်လည်ပတ်ရေး စနစ်တစ်ခုဖြစ်သည်။ ယင်းသည် Windows 9x series များထဲတွင် ဒုတိယမြောက် ပင်တိုင် release လုပ်ခဲ့သော
ဗားရှင်းတစ်ခုဖြစ်သည်။ ၁၉၉၈ ခုနှစ် မေလ ၁၅ တွင် ပွဲထုတ်ခဲ့သည်။ ယခင် Windows 95 ကဲ့သို့ 16-bit နှင့် 32-bit လုပ်ဆောင်နိုင်သော hybrid အမျိုးအစားဖြစ်ပြီး
boot stage မှာ MS-DOS based ဖြစ်သည်။
Windows 98 နောက်ပိုင်းတွင် Windows 98 Second Edition (SE) အား ၁၉၉၉ ခုနှစ် မေလ ၅ ရက်တွင် release လုပ်ခဲ့သည်။
မိုက်ခရိုဆော့ဖ်သည် Windows ME အား ၂၀၀၀ ခုနှစ် ဇွန် ၂၀ တွင် ဗားရှင်းအသစ် ထုတ်ပြန်ခဲ့သည်။
Windows 98 နှင့် 98 SE အား ၂၀၀၂ ခုနှစ် ဇွန်လ ၃၀ ရက်တွင် ပင်မထောက်ပံ့မှု ရပ်တန့်ခဲ့ကာ ထပ်တိုးထောက်ပံ့မှုကို ၂၀၀၆ ခုနှစ် ဇူလိုင် ၁၁ ရက်နေ့တွင် ရပ်ဆိုင်းခဲ့သည်။
Windows 98 အတွက် နာမည်ကြီး startup sound ကို မိုက်ခရိုဆော့ဖ် အသံအင်ဂျင်နီယာ Ken Kato ဆိုသူမှ ဖန်တီးပေးခဲ့သည်။

## ကိုးကား
# အနောက်ဥရောပဒေသ နွေရာသီစံတော်ချိန်

**ဥရောပတိုက်ရှိ အချိန်ဇုန်များ**:

|  |  |
| --- | --- |
| ခရမ်းရောင်ဖျော့ဖျေ | အနောက်ဥရောပ စံတော်ချိန် / ဂရင်းနစ်စံတော်ချိန် (UTC) |
| ခရမ်းရောင် | အနောက်ဥရောပဒေသ စံတော်ချိန် / ဂရင်းနစ်စံတော်ချိန် (UTC) |
| အနောက်ဥရောပဒေသ နွေရာသီစံတော်ချိန် / ဗြိတိသျှ နွေရာသီစံတော်ချိန် / အိုင်းရစ် စံတော်ချိန် (UTC+1) |
| အနီရောင် | ဗဟိုဥရောပဒေသ စံတော်ချိန် (UTC+1) |
| ဗဟိုဥရောပဒေသ နွေရာသီစံတော်ချိန် (UTC+2) |
| အဝါရောင် | အရှေ့ဥရောပဒေသ စံတော်ချိန် / ကာလင်နင်ဂရတ်ဒေသ စံတော်ချိန် (UTC+2) |
| ရွှေ | အရှေ့ဥရောပဒေသ စံတော်ချိန် (UTC+2) |
| အရှေ့ဥရောပဒေသ နွေရာသီစံတော်ချိန် (UTC+3) |
| အစိမ်းရောင်ဖျော့ဖျော့ | မော်စကို စံတော်ချိန် / တူရကီ စံတော်ချိန် (UTC+3) |

*အရောင်ဖျော့များသည် တနှစ်ပတ်လုံး စံတော်ချိန် တစ်ခုတည်းသာ အသုံးပြုသော ဒေသများအား ရည်ညွှန်းပြီး အရောင်ရင့်များသည် နွေရာသီစံတော်ချိန်အား အသုံးပြုသော ဒေသများအား ရည်ညွှန်းသည်။*

အနောက်ဥရောပ နွေရာသီစံတော်ချိန် (အင်္ဂလိပ်: Western European Summer Time (WEST, UTC+01:00) သည် အချိန်ဇယားဖြင့် အသုံးပြုသော နွေရာသီ နေ့အလင်းရောင်ထိန်းသိမ်းသောအချိန်ဖြစ်ပြီး ဂရင်းနစ်စံတော်ချိန်နှင့် Coordinated Universal Timeထက် ၁ နာရီစောသည်။ ၎င်းအချိန်ကို

* ကနေရီကျွန်းစု
* ပေါ်တူဂီနိုင်ငံ (Azores ကျွန်းများမှလွဲ၍ မဒီးရကျွန်းများ အပါအဝင်)
* Faroe Islands

ဖော်ပြပါနိုင်ငံများတွင် နေ့အလင်းရောင်ထိန်းသိမ်းရန်အတွက် တူညီသော အချိန်ဇုန်ကို အသုံးပြုသော်လည်း အခြားသောအမည်များဖြင့် အသုံးပြုကြသည်။

* ယူနိုက်တက် ကင်းဒမ်း၊ ဗြိတိသျှ နွေရာသီစံတော်ချိန်(British Summer Time၊ BST) အဖြစ် အသုံးပြု
* အိုင်ယာလန်နိုင်ငံ၊ အိုင်းရစ် စံတော်ချိန်(Irish Standard Time၊ IST) အဖြစ် အသုံးပြု (*Am Caighdeánach na hÉireann* (ACÉ))။ တခါတရံ၌ "အိုင်းရစ် နွေရာသီစံတော်ချိန်" ဟု မှားယွင်းစွာ လွဲမှားပြီး ရည်ညွှန်းကြသည်။(*Am Samhraidh na hÉireann*).

အသုံးပြုသော အချိန်ဇယားမှာ နှစ်စဉ် မတ်လ နောက်ဆုံးတနင်္ဂနွေမှ အောက်တိုဘာလ နောက်ဆုံးတနင်္ဂနွေထိ ဖြစ်သည်။ ထိုအချိန်ဇယား၏ အစနှင့်အဆုံးတိုင်းတွင် နာရီအား 01:00 UTC+00:00 သို့ ပြောင်းလဲပေးရသည်။ ဆောင်းရာသီကာလတွင် အနောက်ဥရောပ စံတော်ချိန်(WET, GMT+0 or UTC±00:00) အား အသုံးပြုသည်။

## ကိုးကား